ТІаьххьара маьрша де дара иза. Яздархочо оцу дийнан хиламаш ма-барра бовзуьйту гарнизонера бІаьхой муьлхачу синхаамашца, сатийсамашца Іаш бара гайтархьама. ТІамо массо хІума а хуьйцур ду. Хьалхарчу метте дІахІуттур бу хІара маьрша дахар дохийна волчу Даймехкан маршо а, ирс а кхерамна кІелтесна волчу, мостагІчуьнга болу цабезам. И цабезам кхуллур бу дахаре болчу безамо. Оцу безамо кхуллур ду доьналла, хьуьнар, турпалалла.